**Беларуская мова, 4 клас**

**Тэма**: Знакі прыпынку ў сказах з аднароднымі членамі

**Мэта:** знаёмства з правілам пастаноўкі коскі ў сказах з аднароднымі членамі, якія маюць паясняльныя словы;

**Задачы**: выпрацоўваць пунктуацыйныя навыкі, адпрацоўваць уменне знаходзіць у сказах аднародныя члены, вызначаць іх сінтаксічную функцыю; дапаўняць сказы аднароднымі членамі, правільна інтанаваць іх; узбагачаць слоўнік вучняў прыказкамі пра працу; выхозваць эстэтычныя пачуцці.

**Абсталяванне**: падручнік, карткі для гульні; карткі з літарамі, сігнальныя карткі.

**Папярэдняя падрыхтоўка**: падзяліць клас на групы, падрыхтаваць карткі розных колераў, раздрукаваць тэст.

**Ход урока**

**1. Арганізацыйны момант**

- Добрай раніцы! Сёння вас чакае незвычайны ўрок. Гэта будзе ўрок-загадка, урок-пошук. Зараз вы даведаецеся, як будзе называцца наш пошук. На парце ў вас ляжаць карткі. Знайдзіце і падыміце карткі з літарамі. Паспрабуйце з іх скласці слова. Што ў вас атрымалася? Якія ёсць варыянты?

- Сёння ў нас ўрок-**квэст**. Мы будзем вандраваць. Кожная літара слова – гэта першая літара прыпынку. І на кожнай станцыі здабываць новыя веды. Таму чакаю ад вас уважлівасці, жадання даведацца новае і прымяняць гэтыя веды.

- Успомніце правілы працы ў групах:

* Уважліва слухаць таварышаў.
* Вырашаць разам.
* Размаўляць ціха, как не заважаць іншым групам.

**2. Актуалізацыя ведаў**

Ітак, першы прыпынак – **літара “К**”. Мы успомнім, што вывучылі. Гэтыя веды вам спатрэбяцца, каб працаваць на ўроку.

**К – гульня “Крыжыкі-нулікі”**

У кожнай групы на парце ляжыць картка з полем для гульні і картка з заданнямі. Калі вучні згодны з выказваннем, ставяць нолік, калі не – крыжык.

1. Аднароднымі членамі могуць толькі дзейнікі і выказнікі. (х)
2. Аднародныя члены сказа вымаўляюцца з інтанацыяй пералічэння. (о)
3. Паміж аднароднымі членамі ставіцца коска, калі няма злучнікаў. (о)
4. Аднародныя члены сказа адказваюць на адное і тое ж пытанне, але адносяцца да розных слоў. (х)
5. Аднародныя члены сказа звязваюцца інтанацыяў пералічэння і словамі і, а, але. (о)
6. Знакі прыпынку ў сказ з аднароднымі членамі пастаўлены правільна. Мама, тата і Каця паехалі ў вёску. (о)
7. Знакі прыпынку ў сказ з аднароднымі членамі пастаўлены правільна. У панядзелак першым ўрокам была не матэматыка а чытанне. (о)
8. Словы і, а, але – прыназоўнікі. (х)
9. Знакі прыпынку ў сказ з аднароднымі членамі пастаўлены няправільна. Цімафей не прыўшоў, але перадаў свой малюнак у школу. (х)

Праверка запоўненага поля з узорам настаўніка.

Калі былі памылкі, удакладніць, на што трэба звярнуць увагу (якое правіла паўтарыць), каб гэтых памылак больш не было.

**3. Паведамленне тэмы і мэт урока**

Наступны прыпынак – літара В.

**В – Вывучэнне тэмы**

- Якое правіла паўтарылі падчас гульні?

- Сёння мы працягваем працаваць з аднароднымі членамі сказа.

Тэма ўрока “Знакі прыпынку ў сказах з аднароднымі членамі, якія маюць паясняльныя словы”

Якія задачы паставім перад сабой на гэтым уроку? (Меркаванні вучняў)

Паўтарыць, правіла пастаноўкі знакаў прыпынку ў сказах з аднароднымі членымі.

Даведацца правіла пастаноўкі коскі ў сказах з аднароднымі членамі, якія маюць паясняльныя словы.

***Хвілінка чыстапісання***

і і

а але

Чым могуць быць гэты літары?

Якія крытэрыі будзеце ўлічваць пры напісанні гэтых літар?

Вывад: мы ўспомнілі, якія могуць быць злучнікі для сувязі аднародных членаў сказа. А зараз будзем прымяняць гэты веды на практыцы.

**3. Праца па тэме ўрока**

Наступны прыпынак – літара Э.

**Э - эстафета**

Вы не адзін раз удзельнічалі ў розных спартыўных эстафетах. А сёння паспрабуеце свае веды ў іншай эстафеце.

Пр. 92 (у падручніку)

Першы сказ выконваецца калектыўна, астатнія – самастойна.

Ваша задача: не толькі правільна раставіць знакі прыпынку і вызначыць паясняльныя словы, але і хутка гэта зрабіць.

**4. Замацаванне вывучанага.**

А зараз новы прыпынак – літара С.

**С – слоўнікавая праца**

Мэта: паўтарыць вывучаныя слоўнікавыя словы..

Мядзведзь, Беларусь, відэлец, талерка, дзённік, пошта, сусед, сшытак, пенал, павук.

* Міша перадаў настаўніцы не сшытак па матэматыцы, а дзённік.

Назавіце вднародныя члены. Ці ёсць у сказе паясняльныя словы?

**С – супер-заданне**

* Складзіце сказ з аднароднымі членамі са слоўнікавымі словамі. Растлумачце знакі прыпынку або іх адсутнасць. Падкрэсліце аднародныя члены сказа.
* І зараз у нас апошні прыпынак – літара Т.

**Т - тэст**

Праверка пры дапамозе картак з літарамі.

1. Перад якімі злучнікамі заўсёды ставіцца коска ў сказах з аднароднымі членамі?

А) а Б) і В) але

1. Якім членам сказа з’яўляюцца аднародныя?

Лісце набывае розныя колеры і адценні.

А) дзейнікамі Б) выказнікамі В) даданымі

3. Колькі косак у сказе?

Золатам зіхаціць лісце на бярозах ліпах клёнах.

А) адна Б) дзве В) тры

4. Паясняльнае слова для аднароднага дзейніка яблыкі з’яўляецца:

У садах паспелі смачныя яблыкі, сакавітыя грушы.

А) сакавітыя Б) смачныя В) няма паясняльных слоў

5. Колькі косак у сказе?

Людзі збіраюць ураджай бульбы морквы буракоў.

А) адна Б) дзве В) коскі не трэба

**5. Падвядзенне вынікаў.**

Гульня “Светафор”

* Якія задачы мы паставілі перад сабой на пачатку ўрока?
* Паглядзіце, на картце ў вас ляжаць карткі розных колераў – зялёны, чытвоны, жоўты.
* Падніміце, калі ласка, зялёныя карткі тыя вучні, каму на ўроку было лёгка выконваць заданні, складанасцей не ўзнікла, усё было зразумела.
* Падніміце жоўтыя карткі тыя вучні, у каго ўзнікалі пытанні, нешта было незразумелым пры выкананні заданняў.
* На што трэба звярнуць увагу, каб вырашыць гэтыя пытанні?
* Падніміце чырвоныя карткі, каму былі незразумелымі амаль усе заданні.
* На што трэба звярнуць увагу, каб вырашыць гэтыя пытанні?

**6. Дамашняе заданне.**